### 22.    Beslutning om fordeling af § 18 midler på integrationsområdet 2017

**Åbent**

Sagsnr.: 326-2016-48550       J.nr.: 27.15.12           Dokumentnr.:
326-2016-403398

**Sagstype**

Beslutning.

**Resume og sagens baggrund**

Integrationsudvalget udarbejder en gang årligt, en
indstilling til fordeling af § 18 midler til frivillige sociale foreninger på
integrationsområdet. Beslutningskompetencen ligger hos Kommunalbestyrelsen. Der
er indkommet syv ansøgninger fra foreninger med aktiviteter på integrationsområdet,
der er ansøgt for i alt 636.700 kr. Der er i alt 410.987 kr. i puljen til
fordeling, inklusiv overførsel af ubrugte midler fra 2016.

**Indstillinger**

Kommunaldirektøren indstiller:

1. Integrationsudvalget
udarbejder en indstilling til fordeling af § 18 midler på integrationsområdet
for 2017.

2. At
Økonomiudvalget og Kommunalbestyrelsen godkender Integrationsudvalgets indstilling
til fordeling af § 18 midler på integrationsområdet.

**Behandling**

Integrationsudvalget, Økonomiudvalget, Kommunalbestyrelsen.

**Sagsfremstilling**

Ifølge Servicelovens § 18, skal Kommunalbestyrelsen årligt
afsætte et beløb til støtte af frivilligt socialt arbejde. Kommunalbestyrelsen
vedtog på deres møde d. 26. oktober 2011, at indstillingskompetencen vedr. § 18
ansøgninger fra etniske integrationsaktiviteter ligger hos Integrationsudvalget.

§ 18 puljen for 2017 til frivilligt socialt arbejde indenfor
integrationsområdet udgør 325.700 kr. Der er 85.287 kr. i ubrugte midler fra
2016, som forventes overført til 2017. Det samlede beløb til fordeling udgør i
alt 410.987 kr.

Der er indkommet i alt otte ansøgninger:

§ 18 ansøgninger fra frivillige sociale foreninger

Børns Håb: 74.000 kr.

Dansk Kurdisk venskabsforening: 98.000 kr.

Den kulturelle forening for børn og unge: 70.000 kr.

Kalundborg Flygtninge Netværk: 165.200 kr.

Kalundborg Internationale Kvindenetværk: 141.000

Røde Kors, Kalundborg: 12.000

Øvrige ansøgninger om midler fra Integrationsudvalget

POA/Ungdomsskolen: 51.500 kr.

Efterskole projekt/Ungdommens uddannelsesvejledning: 25.000
kr.

Der er ansøgt for i alt 636.700 kr.

Der er vedhæftet en oversigt over de indkomne ansøgninger
med beskrivelse samt ansøgningerne i deres fulde længde.

Med henblik på udarbejdelse af en indstilling til
fordelingen af § 18 midler er vedlagt:

· Vedtagne kriterier for tildeling af § 18 midler, besluttet på
[adresse] møde d. 12. december 2011.

· Sagsfremstilling fra [adresse] møde d. 9. september
2013, hvor fokusområder for tildeling af § 18 midler blev drøftet.

· Overordnede § 18 kriterier for alle frivillige sociale
foreninger.

I bilaget med Integrationsudvalgets vedtagne kriterier for
tildeling af § 18 midler er de formelle kriterier for ansøgningens form og
indhold beskrevet. Derudover har Integrationsudvalget besluttet, at der primært
gives støtte til frivillige organisationer og i mindre udstrækning til
kommunale projekter. Støtten gives desuden hovedsageligt til aktiviteter og
ikke til faste udgifter.

Af bilaget med sagsfremstilling fra [adresse]
drøftelse af fokusområder for tildeling af § 18 midler fremgår det, at udvalget
som udgangspunkt besluttede følgende kriterier i forbindelse med tildelingen:

· At en integrerende aktivitet går på tværs af kulturer, herunder
også etnisk dansk kultur

· At integrerende aktiviteter er kulturformidlende og bygger
netværk

· At kontinuerlige aktiviteter prioriteres frem for enkeltstående
arrangementer

**Økonomiske konsekvenser**

Ingen.

**Integrationsudvalgets møde den 6.
december 2016:**

Administrationen undersøger sammen med Kalundborg Flygtninge
Netværk muligheden for at flytte foreningens aktiviteter til lokaler på
[adresse].

Udvalget vedtog at indstille følgende forslag til fordeling
af § 18 midlerne på integrationsområdet i 2017:

|  |  |  |  |
| --- | --- | --- | --- |
| **Forening** | **Ansøgt beløb** | **Indstilling til bevilling** | **Begrundelse** |
| **Børns Håb** | 74.000 kr. | 35.000 kr. | Der ligges vægt på, at de aktiviteter der arrangeres er integrerende og åbne. Der bevilges 15.000 kr. til kultur værksteder for børn, 10.000 kr. til kursus for foreningen, 10.000 kr. til kulturmøde. |
| **Dansk Kurdisk Venskabsforening** | 98.000 kr. | 12.000 kr. | Der bevilges 10.000 kr. til aktiviteter i foreningen. Derudover bevilges 2.000 kr. til husleje i Infobutikken 2016. |
| **Den kulturelle forening for børn og unge** | 70.000 kr. | 10.000 kr. | Der bevilges et tilskud på 10.000 kr. til sociale aktiviteter i foreningen. Beløbet skal benyttes til aktiviteter for medlemmerne. Hvis foreningen ønsker at lave specifikke projekter for ældre med anden etnisk baggrund end dansk, kan der på baggrund af en specifik plan med budget, program mv. bevilges op til 10.000 kr. til aktiviteten. Aktiviteterne skal være integrerende. |
| **[adresse]* | 165.200 kr. | 135.000 kr. | Der bevilges 107.200 kr. til husleje og rengøring af Frivillighuset og 27.800 kr. til de øvrige ansøgte aktiviteter |
| **Kalundborg Internationale Kvindenetværk** | 141.000 kr. | 20.000 kr. | Der bevilges 10.000 kr. til aktiviteter for medlemmerne, 5.000 kr. til oplysende møder og 5.000 kr. til åbne arrangementer. Hvis foreningen ønsker at lave et arrangement i svømmehallen, hvor ikke kun foreningens medlemmer har mulighed for at deltage, men hvor der er åbent for alle, kan der på baggrund af en specifik plan bevilges optil 10.000 kr. i tilskud hertil. |
| **Røde Kors** | 12.000 kr. | 12.000 kr. | Beløbet bevilget til det ansøgte formål. Såfremt det viser sig, at der er brug for mere støtte i 2017, kan der søges om yderligere støtte. |
| **POA/Ungdomsskolen** | 51.500 kr. | 51.500 kr. | Beløbet bevilges til det ansøgte formål. |
| **Efterskoleprojekt** | 25.000 kr. | 25.000 kr. | Bevilges til det ansøgte formål. Midlerne tildeles unge fra Kalundborg og skal følge UU i Kalundborg. |

Forslag til indstilling er udarbejdet, så der som
udgangspunkt bevilges 10.000 kr. til foreninger, der laver aktiviteter for egne
medlemmer. Derudover kan der opnås øget tilskud til aktiviteter der bl.a.
opfylder integrationsudvalgets fokusområder, samt på andre måder er integrationsfremmende.
Med integrationsudvalgets forslag er der i alt indstillet kr. 300.500.

**Økonomiudvalgets møde den 14.
december 2016:**

Anbefaler [adresse] indstilling.

**Bilag**

|  |  |
| --- | --- |
| Oversigt over indkomne § 18 ansøgninger til integrationsaktiviteter 2017 | 326-2016-410782 |
| Indkomne ansøgninger i fuld længde | 326-2016-409544 |
| Integrationsudvalgets vedtagne kriterier for tildeling af § 18 midler | 326-2012-456196 |
| Sagsfremstilling fra [adresse] drøftelse af fokusområder for tildeling af § 18 midler | 326-2013-361919 |
| Kriterier § 18 puljen | 326-2016-174616 |